A apărut un nou nume pe lista antrenorilor care ar putea ajunge la Bayern Munchen
Bayern Munchen își caută antrenor pentru stagiunea viitoare.
Thomas Tuchel, actualul tehnician al bavarezilor, nu va continua la Munchen, indiferent de cum va termina sezonul. După ce Bayer Leverkusen a anunțat că nu are de gând să renunțe ușor la Xabi Alonso, motiv pentru care Bayern caută și alte alternative.
Pe lista campioanei din Bundesliga a apărut și Roberto De Zerbi, tehnicianul lui Brighton, unul dintre cei mai apreciați și curtați antrenori la nivel european.
SportBild, citat de Tuttomercatoweb, anunță că Max Eberl, actualul director sportiv al lui Bayern Munchen, este un fan al italianului, care este dorit și de FC Barcelona, pentru a-l înlocui pe Xavi.
Pep Guardiola l-a recomandat pe Roberto De Zerbi celor de la FC Barcelona
Conform celor de la OneFootball, Pep Guardiola, antrenorul lui Manchester City, l-ar fi recomandat pe De Zerbi la FC Barcelona. Această recomandare ar putea avea un impact semnificativ, luând în considerare experiența și succesul ibericului în cariera sa atât ca antrenor, cât și ca jucător, acesta având 247 de meciuri ca tehnician la FC Barcelona, alături de 479 în postură de jucător.
Cu contract până în vara anului 2026, Roberto De Zerbi este în prezent subiectul speculațiilor legate de posibilele sale destinații viitoare.
Intrând in lumea antrenorilor în anul 2014, cariera sa de tehnician a inclus perioade la cluburi precum Foggia, Darfo Boario, Palermo, Sassuolo, Benevento și Șahtior Donețk.
Urmăriți SPORT.RO și pe Google News